Daytona

Daytona (בעברית: דייטונה) הוא אלבום האולפן השלישי של הראפר האמריקאי פושה טי. האלבום יצא לאור ב-25 במאי 2018, על ידי חברות התקליטים G.O.O.D מיוזיק ודף ג'אם רקורדינגס. האלבום מכיל הופעות אורח של ריק רוס וקניה וסט וקולות נוספים של טוני ויליאמס ו־070 שייק. בנוסף להופעת האורח שלו, וסט היה המפיק בפועל של האלבום והפיק את כלל שירי האלבום. Daytona הוא האלבום הראשון שיצא מחמשת האלבומים שהפיק קניה וסט בג'קסון הול, ויומינג, מה שמאוחר יותר נקרא "ויומינג סשנס" (Wyoming Sessions) ויצאו לאור בשנת 2018, כאשר כל שבוע יצא אלבום בן שבע רצועות שהופק על ידי קניה וסט. האלבום קדם ליציאת האלבום השמיני של קניה וסט Ye, האלבום המשותף של קניה ביחד עם קיד קאדי Kids See Ghosts, האלבום האחד עשר של נאז, Nasir, והאלבום השני של טייאנה טיילור, K.T.S.E. Daytona נתמך על ידי הסינגל המוביל "?What Would Meek Do". האלבום הגיע למקום השלישי במצעד הבילבורד 200 האמריקאי עם 77,000 יחידות שקולות לאלבום, מתוכם 39,000 מכירות נקיות של האלבום. האלבום קיבל שבחי ביקורת נרחבים ממבקרי מוזיקה וסומן על ידי רבים כאחד האלבומים הטובים ביותר של שנת 2018 ומהעשור בכלל. האלבום היה מועמד לאלבום הראפ הטוב ביותר בטקס פרסי גראמי ה-61 ב־2019. ב-18 בדצמבר 2015, פושה טי הוציא את האלבום King Push - Darkest Before Dawn: The Prelude, שהיה אמור לשמש כאלבום הכנה לאלבומו השלישי שיועד לצאת בשם King Push. עם זאת, האלבום חווה מספר רב של עיכובים ובמקומו האלבום Daytona הוכרז ב־19 באפריל 2018 על ידי קניה וסט בטוויטר ביחד עם תאריך צאתו של האלבום. פושה טי הסביר שהוא שינה את שם האלבום מ-King Push ל-Daytona כי הוא הרגיש שהשם לא מייצג את המסר הכולל של האלבום עצמו. Daytona מייצג את "המותרות של הזמן" של פושה טי, "שמגיעה רק כאשר יש לך מיומנויות שאתה בטוח בהן כגון יכולות הראפ שלו". Daytona היא סדרת שעונים בחברת השעונים רולקס, והאלבום קרוי על שמה. הקלטות האלבום התרחשו בג'קסון ויומינג וביוטה בין 2017 למאי 2018. הפקת האלבום בוצעה בידי מספר רב של מפיקים מפורסמים, אך למרות זאת היא נגנזה לחלוטין לטובת קניה וסט שהפיק את כל האלבום בעצמו. השפעות על הפקת האלבום הגיעו ממגוון רב של שירים יחידים וצורות רבות של דגימה. האלבום מכיל עשרה דגימות שונות לאורך כל שבע רצועות האלבום, מה שהופך את האלבום לאלבום עם מספר הדגימות הגדול ביותר ביותר מכל האלבומים של פרויקט "ויומינג סשנס" (Wyoming Sessions). האלבום הושלם סופית ב־23 במאי 2018, יומיים לפני תאריך היציאה של האלבום. עטיפתו המקורית של האלבום שונתה מספר ימים לפני הוצאתו לאור של האלבום. עטיפתו הרשמית של האלבום מציגה את חדר האמבטיה המלא באביזרי סמים של הזמרת ויטני יוסטון, שהייתה מכורה לסמים בתקופה בה התמונה צולמה. הרישיון לתמונה עלה 85,000 דולר, ששולמו על ידי קניה וסט. בעלה הקודם של ויטני יוסטון, בובי בראון, אמר על עטיפת האלבום שהיא מרגישה "בטעם רע ביותר". הראפר הקנדי דרייק הגיב לשיר "Infrared" שבאלבום, שהעלה האשמות על כך שדרייק שמשתמש בכותבי צללים, על ידי הוצאת שיר ב־26 במאי 2018 בשם "Duppy Freestyle", שמכיל דגימה של "Ever So Lovingly" של טהטה וגה. השיר קיבל תשומת לב רבה מהאינטרנט, בנוסף לתגובה מפושה טי בטוויטר. ארבעה ימים לאחר מכן, פושה טי הגיב לדרייק בשיר משלו בשם "The Story of Adidon". בשיר פושה טען שלדרייק בן עם כוכבת פורנו. כמה שבועות לאחר מכן, דרייק אישר את הטענה באלבומו, Scorpion, וטען שהמידע על בנו הודלף על ידי קניה וסט, אך פושה הכחיש את הטענה ואמר שהמידע הודלף על ידי בחורה ששכבה עם 40, המפיק של דרייק. מידע על האלבום Daytona באתר MusicBrainz האלבום Daytona באתר Discogs האלבום Daytona באתר ספוטיפיי Kanye West's Wyoming Sessions Output Lands Him Atop The Charts | GRAMMY.com, grammy.com Mitch Findlay, Pusha T & Kanye West's "What Would Meek Do?": A Lyrical Analysis, HotNewHipHop, ‏2018-05-25 (באנגלית) Nerisha Penrose, Pusha T Changes Album Title From ‘King Push’ to ‘Daytona,’ Reveals Track List, Billboard, ‏2018-05-23 (באנגלית אמריקאית) x.com, X (formerly Twitter) Sidney Madden, For Pusha T, Time Is Of The Essence, npr, ‏MAY 25, 2018 Christopher R. Weingarten, Pusha-T Talks Making 'Daytona' in Kanye West's Secluded Wyoming Sessions, Rolling Stone, ‏2018-05-25 (באנגלית אמריקאית) Pusha T Talks Good Music Presidency, Kanye, Nas Tour + Friday Album Release, New York's Power 105.1 FM (באנגלית) Pusha-T Details New Album 'DAYTONA', Teases Kanye Collab, Highsnobiety, ‏2018-05-24 (באנגלית) The artwork for Pusha-T's Daytona is a photograph of Whitney Houston's drug-infested bathroom, ‏2018-05-24 (באנגלית אמריקאית) HipHopDX- https://hiphopdx.com, Kanye West Paid $85K For Pusha T's Whitney Houston "DAYTONA" Cover Art, HipHopDX, ‏2018-05-24 (באנגלית) J'na Jefferson, Bobby Brown Weighs In On Pusha T’s Album Cover, VIBE.com, ‏2018-05-30 (באנגלית אמריקאית) Rania Aniftos, Drake Hits Back at Pusha T’s Diss Track With ‘Duppy Freestyle’: Listen, Billboard, ‏2018-05-25 (באנגלית אמריקאית) Evan Minsker,Michelle Hyun Kim, Pusha-T Claps Back at Drake on Vicious New Song “The Story of Adidon”: Listen, Pitchfork, ‏2018-05-30 (באנגלית אמריקאית) Charles Holmes, Pusha-T Claims Drake Producer 40, Not Kanye West, Led to the Reveal of Drake's Son, Rolling Stone, ‏2018-10-17 (באנגלית אמריקאית)